प्रताप सिंह बाजवा ने महाराजा रणजीत सिंह के पुत्र महाराजा दलीप सिंह के अवशेष इंगलैंड से वापस लाकर उनका सिखी रस्मों-रिवाजों से संस्कार करने व पंजाब में उनकी यादगार स्थापित करने के लिए प्रधानमंत्री नरेन्द्र मोदी के साथ बात की है। बाजवा ने कहा कि इससे पहले शहीद ऊधम सिंह की अस्थियां भी 1980 में पंजाब सरकार के प्रयत्नों के साथ ही भारत लाई गई थीं। लिहाजा महाराजा दलीप सिंह के अवशेष लाने के लिए सरकारी पहल होनी चाहिए। उल्लेखनीय है कि महाराजा रणजीत सिंह ने 1799 से लेकर 1839 तक सांझे पंजाब का राज किया और देश में अंग्रेजों का कब्जा होने के समय उनके पुत्र दलीप सिंह को 11-12 साल की उम्र में पहले अपनी मां महारानी जिंदा के पास यू.पी. में रखा गया और बाद में उनको एल्बीडन हाल (यू.के.) में भेज दिया गया। वहां उनकी शादी एक ब्रिटिश लड़की के साथ हुई और महाराजा दलीप सिंह की 1893 में मौत हो गई। मौत के पश्चात दलीप सिंह को ईसाई रस्मों के मुताबिक दफना दिया गया। उनकी कब्र में से उनके अवशेष आज भी मिल सकते हैं।